Esti procesu daculturación y desestructuración global ta suponiendo un auténticu finis asturiae porque tolos elementos que configuraron Asturies como País, como una comunidá eco-cultural construída históricamente, sometiéronse a una erosión tan fuerte que la identidá asturiana ta en peligru de ser anulada. Énte esta situación un grupu de persones entamamos el 25 de mayu de 2008 (nel bicentenariu de la declaración de soberanía asturiana per parte de la Xunta Xeneral) una dinámica en defensa de la tradición cultural asturiana dende una perspectiva unitaria y nacional, que nun ruempa nin descontextualice los elementos diversos de la nuesa cultura sinón que los entienda y defenda cómo parte duna unidá coherente. Como afirmó lescritor francés Maurice Barrés, una Patria ye la posesión en común dun antiguu cemeteriu y la voluntá de siguir faciendo valir esa herencia indivisible. Esti afán de reconstrucción cultural va tener el so principal calce nel Atenéu Cultural Xuan María Acebal, asociación que garra esti nome nhomenaxe al mayor poeta de la nuesa lliteratura nacional.